| *Pseudoryx nghetinhensis*Saola / Boi de Vu Quang |
| --- |
|  |
| Estado de conservación |
| CríticoCrítico |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Suborde: | Ruminantia |
| Familia: | Bovidae |
| Subfamilia: | Bovinae |
| Tribo: | Bovini |
| Xénero: | ***Pseudoryx*** |
| Especie: | ***P. nghetinhensis*** |

 |
| Nome binomial |
| *Pseudoryx nghetinhensis*Dung, Giao, Chinh, Tuoc, Arctander, MacKinnon, 1993  |
| Distrinución do saolaDistrinución do saolaDistrinución do saola |

O **saola** (*Pseudoryx nghetinhensis*), tamén chamado na bibliografía imnternacional **boi de Vu Quang**, é unha especie de mamífero artiodáctilo ruminante da familia dos bóvidos, subfamilia dos bovinos e tribo dos bovininos, que vive nas montañas de Annam, entre Vietnam e Laos.

Animal moi escaso, foi descuberto polos zoólogos en 1992 na Reserva Natural de Vu Quang, e descrito o ano seguinte.

Actualmente encóntrase en grave perigo de extinción (cualificado como *CR* pola UICN).

O último bóvido
---------------

A última especie de bóvido descubriuse en data tan recente como 1992, nas selvas do centro-norte de Vietnam, preto da fronteira con Laos.

Este raro animal, coñecido polos lugareños como *sao la* (e na bibliografía internacional como **saola** ou **boi de Vu Quang**), foi clasificado como *Pseudoryx nghetinhensis*, e adscrito á liñaxe dos xéneros *Bos* e *Bison* (tribo dos bovininos).

Ante o perigo de que desaparecera esta especie, (e outra, descuberta na masma selva, e no mesmo ano, pero pertencente á familis dos cérvidos e clasificada como *Megamuntiacus vuquangenisis*), as autoridades do país ampliaron considerabelmente a reserva, limitado ademais a explotación forestal.

Na reunión do CITES de novembro de 1994, en Fort Lauderdale, Florida, Estados Unidos acordouse incluír ambas as especies no "anexo I" deste convenio internacional, o que implica a prohibición total do seu comercio.

Características
---------------

O saola rten nunha lonxitude duns 150 cm, a altura na cruz é de 80 90 cm, e alcanza un peso de entre os 80 e os 100 kg.

Caracterízase polos seus cornos longos, esveltos e case rectos.  
 Ten dúas glándulas odoríferas debaixo dos ollos.  
 Os dentes premolares son longos.  
 A cor da pelaxe varía desde a parda escura á parda avermellada; ademais, presenta na cara e na gorxa unhas manchas brancas.  
 Os seus pezuños son pequenos e os dedos, curtos.

O saola pode vivir en solitario ou en pequenos grupos familiares de dous ou tres individuos. Crese que pode ser unha presa para os tigres e os leopardos; especies de felinos que son relativamente abundantes nas montañas Annamitas, fogar do saola.

Hábitat e distribución
----------------------

O saola só se encontra nas montañas Annamitas, entre o norte de Vietnam e Laos, onde se conservan as últimas selvas virxes de Indochina. A súa área de distribución abarca uns 5.000 km².

A maioría dos rexistros fixéronse ao sur do río Sông Cả, en Vietnam. En Laos encóntrase na provincia de Bolikhamsai.

O seu hábitat, a altitudes de entre os de 200 e os 1.200 m de altitude, probabelmente é, ou máis ben era, en Vietnam, xa que a a maior densidade humana neste país reduciu sensibelmente o seu hábitat.

En 2010 foi capturado un exemplar, o primeiro tras o seu descubrimento, por cazadores nativos, aínda que unicamente logrou sobrevivir en catividade uns poucos días.

Poboación
---------

A poboación do saola estimouse nuns 200 individuos, considerándose como especie endémica e moi vulnerábel. Pouco tempo despois do seu descubrimento, o goberno vietnamita aumentou o tamaño do Parque Nacional Vu Quang de 160 a uns 600 km² e realizáronse proxectos para a creación de dúas novas reservas.

Pese a estes niveis de protección o saola clasifícase como especie gravemente ameazada de extinción.

Dieta
-----

Documentouse que o saola se alimenta de pequenos arbustos, sobre todo nas beiras dos ríos. Esta especie come en pequenos grupos duns 5 individuos, o cal é unha vantaxe á hora de encontrar comida e de protexerse dos depredadores.

Notas
-----

1. 1 2 3  Dung, Vu Van; Giao, Pham Mong; Chinh, Nguyen Ngoc; Tuoc, Do; Arctander, Peter & MacKinnon, John (1993): "A new species of living bovid from Vietnam" *Nature* **363**: 443-445.
2. ↑  Desde 2002, *Parque Nacional de Vu Quang*.
3. 1 2 3 4  Timmins, R. J.; Robichaud, W. G.; Long, B.; Hedges, S.; Steinmetz, R.; Abramov, A.; Tuoc, D. & Mallon, D. P. (2008): *Pseudoryx nghetinhensis* na **Lista vermella de especies ameazadas** da UICN. Versión 2014.2 *(en inglés)*
4. 1 2 3  Daviña Facal, Luís (1999): "Dous novos grandes mamíferos" en *Lingua e Ciencia*. Vigo: Xerais. ISBN 84-8302-355-5, p. 152.
5. ↑  Saola (*Pseudoryx nghetinhensis*) Arquivado 19 de outubro de 2014 en Wayback Machine. en ARKive.
6. ↑  *Pseudoryx nghetinhensis* Saola en UngulateUltimate.
7. ↑  Grubb, P. (2005): "Artiodactyla" en: Wilson & Reeder *Mammal Species of the World*.
8. ↑  Un enigmátio antílope aparece en Laos Diario *ABC* (Marid), sección Ciencia, 17/09/2010. (Inclúe foto do exemplar capturado).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pseudoryx nghetinhensis Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pseudoryx nghetinhensis*** |

### Bibliografía

* Shuker, Karl P.N. (2002): *The New Zoo: New and Rediscovered Animals of the Twentieth Century*. House of Stratus Ltd: Thirsk, UK / House of Stratus Inc: Poughkeepsie, USA. ISBN 1-84232-561-2.
* Robichaud, W. G. (1998): "Physical and behavioral description of a captive saola, *Pseudoryx nghetinhensis*". *Journal of Mammalogy* **79** (2): 394–405.
* Wilson, D. E. & Reeder, D. M. (editors) (2005): *Mammal Species of the World - A Taxonomic and Geographic Reference*. Third edition. Baltimore, Mryland, EE. UU.: Johns Hopkins University Press. ISBN 0-8018-8221-4.

### Outros artigos

* Bóvidos
* Bovinos
* Bovininos

### Ligazóns externas

* 20minutos.es: El saola, un misterio para los científicos dos décadas después de su descubrimiento *(en castelán)* Axencia EFE, 26/05/2012. Consultada o 11 de outubro de 2014.
* Working Toggether to Save the Saola fron Extintion en Saola Working Group *(en inglés)*
* Saola (*Pseudoryx nghetinhensis*) en ARKive *(en inglés)* Inclúe datos sobre a descrición, bioloxía, distribución, hábitat, status, ameazas, conservación etc.
* *Pseudoryx nghetinhensis* Saola en UltimateUngulate *(en inglés)* Inclúe información sobre características, hábitat, mapa de distibución, fotos e outros datos.
* Saola Conservation in Central Vietnam en American Museum of Natural History *(en inglés)*

|  |  |
| --- | --- |
| Control de autoridades | 
* Wd: Q218792
* LCCN: sh00003717

 |

|  |  |
| --- | --- |
| Identificadores taxonómicos | 
* ADW: Pseudoryx
* BioLib: 33814
* EOL: 2925803
* Fossilworks: 149702
* GBIF: 4262655
* iNaturalist: 74973
* IRMNG: 10922293
* ITIS: 898229
* IUCN: 18597
* MSW: 14200705
* NCBI: 97363
* Species+: 10395

 |